CELEX: 62015TN0484
Language: fi
Date: 2015-08-20 00:00:00
Title: Asia T-484/15: Kanne 20.8.2015 – KV v. EACEA

9.11.2015   
            
            
               FI
            
            
               Euroopan unionin virallinen lehti
            
            
               C 371/25
            
         Kanne 20.8.2015 – KV v. EACEA
   (Asia T-484/15)
   (2015/C 371/28)
   Oikeudenkäyntikieli: englanti
   
      Asianosaiset
   
   
      Kantaja: KV (Ateena, Kreikka) (edustaja: asianajaja S. Pappas)
   
      Vastaaja: Koulutuksen, audiovisuaalialan ja kulttuurin toimeenpanovirasto (EACEA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan koulutuksen, audiovisuaalialan ja kulttuurin toimeenpanoviraston yksikönpäällikön hankkeeseen ”Digitaalisen osaamisen välittäminen ja edistäminen vapaaehtoisvoimin” liittyvän sopimuksen nro 519177-LLP-1-2011-1-GR-KA3-KA3NW rahoittamisesta tekemän päätöksen EACEA/MH/OG/OKRAPF15D013150
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu ilmeiseen arviointivirheeseen
               
                           —
                        
                        
                           Riidanalaisessa päätöksessä tehtiin kantajan mukaan ilmeinen arviointivirhe, kun siinä tehtiin ero kantajan osakkaiden/osakkeenomistajien kyseisen hankkeen aikana tarjoamien tavanomaisen palvelun ja lisäpalvelun välillä, sillä virasto jätti selvästi ottamatta huomioon osakkaiden tarjoamien palveluiden luonteen, kantajan yhtiökokouksen selkeän tahdon käsitellä ja säännellä tällaisia palveluita, koska se katsoi, että ne muodostivat erillisen ryhmän, joka ei kuulunut yhtiöjärjestyksen määräysten piiriin, ja sen, että osakkaiden kyseisen hankkeen yhteydessä tarjoamat palvelut täyttivät kaikki edellä mainitussa yhtiökokouksen päätöksessä asetetut vaatimukset
                        
                     
         
               2)
            
            
               Toinen kanneperuste, joka perustuu toiseen ilmeiseen arviointivirheeseen
               
                           —
                        
                        
                           Riidanalaisessa päätöksessä tehtiin kantajan mukaan ilmeinen arviointivirhe osakkaiden/osakkeenomistajien ja kantajan välistä alisteisuussuhdetta, jonka olemassaolo on selkeästi näytetty toteen EACEA:lle toimitetussa selvitysaineistossa, koskevan päätöksen perusteluissa.